

МОНГОЛ УЛСЫН ХУУЛЬ

2022 оны 04 сарын 22 өдөр Төрийн ордон, Улаанбаатар хот

**ХАЯГЖУУЛАЛТЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Хаягжуулалтын тухай **хуулийн 4 дүгээр зүйлд доор дурдсан агуулгатай 4.10 дахь хэсэг нэмсүгэй:**

**“4.10.**Аймаг, нийслэлийн Засаг дарга нь аймаг, сум, баг, нийслэл, дүүрэг, хорооны гудамж талбай, барилга, орон сууц, хашааг хаягжуулах арга хэмжээг авна.”

**2 дугаар зүйл.**Хаягжуулалтын тухай **хуулийн 2 дугаар зүйлийн 2.1 дэх хэсгийн “Нийслэлийн эрх зүйн байдлын тухай хууль,” гэснийг “Монгол Улсын нийслэл Улаанбаатар хотын эрх зүйн байдлын тухай хууль,” гэж өөрчилсүгэй.**

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР